tomron87/hebrew-wikipedia-sentences-corpus huggingface dataset:
כתגובה טבעית לביקורת זו, הסוגה התרחקה מאויבים בני ימינו ורבו משחקי הפעולה ששמו כאויבים מפלצות דמיוניות, נאצים ממלחמת העולם השנייה וזומבים, שדומה שמקובל על הכל שיש להרגם.
בדרך כלל, מדובר על משחק המדמה מקרוב פעילויות בעולם האמיתי.
כיום סוגת המשחקים הזו ירדה מגדולתה, והייתה פופולרית בעיקר בשנות ה-90, יחד עם משחקי ההרפתקה.
משחקי סימולציה יכולים להיות דומים למשחקי נהיגה, אך לרוב יכללו אלמנטים מתוחכמים יותר כגון מנגנון שדרוג כלי הטיס, מסחר פורה, קטעי קישור מלווי דיאלוגים, ומשימות מורכבות (ליווי, הגנה, תקיפה וכולי).
משחקי סימולציה יכולים לדמות פעילויות רבות, כגון חקלאות, רפואה ואף הליכה בטבע.
דוגמאות למשחקים מפורסמים בסוגה זו הם דיסנט ו-Farming Simulator.
משחקים המדמים נהיגה במכוניות מרוץ או כלי רכב אחרים, בהם נדרש השחקן להתמודד ולנצח במרוץ או לברוח מכוחות הביטחון מול כלי רכב המופעלים על ידי שחקנים אחרים או על ידי המחשב עצמו.
משחקים אלו מדמים נהיגה במסלולים שונים, בכלי רכב מגוונים ולעיתים משלבים משימות נוספות פרט לנהיגה.
משחקים אלו הם לרוב לא עלילתיים, וכל מרוץ עשוי לפתוח מסלול מרוץ מסובך יותר לשליטה.
מבחינת חוויית המשחקיות, משחקים אלו קרובים למשחקי הפעולה בדרישתם לשליטה מהירה ומתמדת, ומספר פעמים שולבו יחדיו משחקי פעולה ומשחקי מרוץ, למשל בסדרת "Grand Theft Auto".
סוגה זו פופולרית מאוד בקונסולות משחקים, ואינה דורשת לרוב שימוש בעכבר ומקלדת אלא בקר משחק (ג'ויסטיק או ג'ויסטיק הגה).
מרבית משחקי המחשב בסוגה זו הזמינים היום למחשב הם המרות של משחקי קונסולה.
דוגמאות למשחקים מסוגה זו הם DIRT, Need For Speed ,forza motorsport, Live for Speed שמתאפיין בהעמקת מידול תוך שימוש בחוקי הפיזיקה, ועוד.
משחקי ספורט מדמים תחרויות ספורטיביות שונות ומאפשרים לשחקן ליטול חלק בהתמודדות עצמה בתור שחקן פעיל ולעיתים גם מאמן.
משחקי ספורט יכולים לדמות ספורט קבוצתי כגון כדורגל וכדורסל, או ספורט אינדיבידואלי כגון גולף או טניס.
חברות שונות המפתחות משחקי מחשב מחזיקות ברישיונות וזיכיונות המאפשרים שימוש בשמות קבוצות והרכבי שחקנים אותנטיים, המחזקים את אמינות המשחק ומושכים חובבי ואוהדי ספורט.
דוגמאות למשחקי ספורט: FIFA או פוטבול מנג'ר בכדורגל, סדרת NBA Live בכדורסל ו-NHL בהוקי.
כמו כן קיימים משחקי ספורט ברשת באתרים שונים.
קיימים כמה מוזיאונים למשחקי מחשב.
בשנת 2011 נפתח בברלין מוזיאון משחקי מחשב המתעד את תולדות משחקי המחשב משנות ה-70 ועד המאה ה-21.
כמו כן, התרגול במשחקי מחשב יכול לשפר את התפיסה החזותית.
נמצא שלגיימרים יש מספר יכולות קוגניטיביות אשר מפותחות יותר בהשוואה לאוכלוסייה הכללית.
בשוק משחקי המחשב קיים מגוון רב של משחקים, המספקים תרגול למיומנויות רבות ושונות עבור טווח רחב של גילים.
משחקים אלו יכולים לשמש לצורך אימון מוחי.
במערכת החינוך נעשה שימוש במשחקי מחשב.
לאחרונה ישנה עליה במודעות של אנשי חינוך לפוטנציאל הרב של שילוב המחשב בהוראה ובהוראה מתקנת במיוחד.
כמו כן, משחק המחשב מאפשר תרגול חוזר ונשנה של תגובה נלמדת ללא שעמום, תוך קבלת משוב מיידי.
זאת משום שהמהירות והשכיחות הגבוהה של כל תגובה במשחק מאפשרות חזרה במשך מספר רב של פעמים.
תכנות מחשב שונות יכולות לסייע לאיש המקצוע המתאים לשפר את התפקוד של תלמידים המתקשים בלמידה, כגון בעלי לקויות למידה או הפרעת קשב.
כלכלת משחקי המחשב היא תחום רחב שכולל בתוכו היבטים רבים.
במהלך השנים התחום הולך גדל ומתפתח.
בשנת 2012 נמכרו ברחבי העולם 33,390,163 יחידות של משחקי מחשב, עליה של כ-13% מהשנה שלפניה.
השינויים הטכנולוגיים שינו את פניו של תחום המשחקים ומרחיבים את התחום באופן ניכר.
רשת האינטרנט הכניסה עידן חדש והעלתה משמעותית את כמויות השחקנים וסוגי המשחקים.
במקרים רבים ניתן לשחק ברשת, ללא צורך בהורדה ובחינם.
הכלכלה הישנה והמוכרת של קניית המשחקים בחנות נדחקת ובמקומה נכנסה הכלכלה החדשה כפי שמתאר כריס אנדרסון.
השיטה מתבססת על שוק המשתמשים הרחב ומאפשרת חלוקה של הוצאות הפיתוח והייצור על שוק צרכנים נרחב יותר, משמע מקטינה את המחיר ליחידה.
חברות המשחקים מפיצות באתרים השונים ומרוויחות מפרסום או מחברות בעלות אינטרסים כגון איסוף אינפורמציה, מכירת מינויים והרשאות מיתוג, שמוכנים לשלם את מחיר ה"חינם" לצרכן.
תאוריית הזנב הארוך, שטבע כריס אנדרסון, ומתארת את השינוי - מכלכלה שמטרתה היה למכור מוצר מסוים למיליוני אנשים לכלכלה שיוצרת עשרות מוצרי נישות למגוון רחב יותר של קהלים, חלה גם על עולם משחקי המחשב ברשת.
עם זאת נעשה שימוש בגרסאות חלקיות שמושכות ומפתות לקנות את המשחק המלא.
בנוסף, מתרחש תהליך של ירידת מחירים בכל הקשור למעבדים, רוחב פס ועלויות אחסון מידע אשר חשיבותם הולכת וגוברת והם משליכים על מחיר המשחק.
גורדון מור, מייסד אינטל הציג את ירידת המחירים האסטרונומית של מעבדי המחשב בכך שכל שמונה-עשר חודשים יורד ערך המעבד בחצי מחיר ("חוק מור", 1965).
התחרות דורשת מהחברות השקעה רבה בפיתוח אבל השוק המתרחב מפצה על כך.
מומחים מעריכים כי הטכנולוגיות החדשות על בסיס שרתי הענן יורידו עוד יותר את מחירי המשחקים בעתיד.
הרשת, התחרות, השינויים הטכנולוגיים, הגלובליזציה וירידת עלויות הייצור מורידים ומכתיבים את מחיר משחקי המחשב ומרחיבים את שוק השחקנים בצורה מתמדת.
משחק לולאות הוא יצירת צורות על ידי הפעלה מעל, או מסביב עצמה של לולאה מחוט חזק או חבל דק, בין אצבעות שתי הידיים של אדם אחד או ידיהם של כמה אנשים.
אפשר גם להשתמש בפה, אמת היד או רגליים.
בתרבויות שונות אנשים בכל הגילים עוסקים בכך ויש מקומות שבהם סבורים שזהו רק משחק ילדים.
לחלק מהצורות מובן או הקשר בהתאם לתרבות או למקום הגאוגרפי בה נוצרו.
ניתן ליצור מגוון גדול של צורות באמצעות החבל.
חלק מהמשחקים מיועדים לשחקן בודד, ואחרים לשני שחקנים ומעלה המעבירים ביניהם את הלולאות ומשכללים את הצורות המתקבלות.
הגרסה הנפוצה ביותר בישראל היא סבתא סורגת, .
גם במשחקי יו-יו, נעשה לפעמים שימוש במשחקי לולאות.
משחקי הלולאות השונים נפוצים בכל העולם ומשוחקים כבר מאות שנים.
זוג אנתרופולוגים במשך שנות השמונים של המאה ה-19 עד המאה ה-20, ד"ר ריברס וד"ר האדון, חקרו ברחבי העולם את תרבות הפנאי של תרבויות שונות בעולם.
צורות רבות נאספו ותועדו מאיים שונים באוקיינוס השקט, האינואיטים שבקוטב ושבטים של אינדיאנים.
משחק מוחות הוא סרט אנימציה יפני אשר בוים על ידי מסאקי יואסה, הופק על ידי סטודיו 4 המעלות (Studio 4 °C) וזכה בפרס אופוגי.
עלילת הסרט עוקבת אחר נישי, אמן יפני לא מוצלח שחי בעיר אוסקה שביפן.
נישי מאוהב במאיון, נערה צעירה אשר אביה מסתבך עם המאפיה.
עלילת הסרט מתחילה כשנישי נמצא במסעדה של אביה של מאיון, ובאותה העת, אנשי המאפיה באים לאיים על אביה של מאיון.
הסרט נחשב למהפכני בתחומו, כאשר הבמאי של הסרט לא חושש להציג את הדברים בצורה הבוטה ביותר.
עם זאת, הסרט מעביר מסר חזק מאוד של אופטימיות, ואף משחק בין תאוריות פילוסופיות אלו ואחרות.
"משחק מכור" היא תוכנית טלוויזיה ישראלית, המשתייכת לז'אנר תוכניות הבידור והסאטירה.
התוכנית עלתה לאוויר ב-2 ביולי 2004, בערוץ 2, ושודרה במשך ארבע עונות מלאות על ידי הזכיינית רשת.
בנוסף לשידורה בערוץ השני, התוכנית ניתנת להזמנה בשירות ה-VOD של חברת הכבלים HOT וגם באתר רשת13.
ביולי 2006 עלתה מתכונת מיוחדת של התוכנית בשם "רצועת הביטחון".
"משחק מכור" היא תוכנית בידור וסאטירה שבועית.
יוצרי התוכנית, ליאור שליין, גידי יהושע ו"חברת תוכן", החליטו להעביר את מהלך התוכנית, שיחות הומוריסטיות על המתרחש בשבוע החולף, בצורה של שעשועון תחרותי, שבו משתתפי התוכנית המתחלקים לשתי קבוצות המתחרות על נקודות פיקטיביות.
הנקודות ניתנות בכל שלב לקבוצה עם התשובות הטובות והמצחיקות ביותר.
שיר מיוחד (עונות 3–4): שלב הפתיחה בו ארבעת המשתתפים יוצרים שיר סאטירי על מקרה בולט בשבוע החולף.
(עונות 2–4): שלב בו מוקרן למשתתפים קטע וידאו ביזארי למדי, אליו מתייחסים המשתתפים בהומוריסטיות, לרוב בקישור לאירוע או דמות אקטואליים.
משחק מיוחד (עונות 1–4): שלב בו המשתתפים משחקים במעין משחק תפקידים, הצגה הומוריסטית או מונולוג.
אלף בית (עונות 1–4): חלק בו עונים המשתתפים על שאלה אקטואלית (או פחות אקטואלית) בתשובה המתחילה באות מסוימת.
(עונה 4): קטע בו המשתתפים מתייחסים בצורה הומוריסטית לקטע בו מתלונן צופה בתוכנית על הרגל מסוים.
(עונות 2–4, בעונה הראשונה תחת השם "אמת או שקר"): שלב בו עונים המשתתפים לגבי קטע, אמיתי או פיקטיבי, המתייחס לאקטואליה בישראל ומחוצה לה.
ישר בפנים (עונות 3–4): פינה בה פונה אורח, איש מוכר לציבור, לתמונתו של אדם מוכר לו חפץ לומר משהו חשוב.
העונש (עונות 1–4): השלב הסופי בו מוכרזים ה"מנצחים" וה"מפסידים", ובו ניתן עונש משעשע למפסידים.
כותרת מושחרת (עונות 1–2): שלב בו נותנים למשתתפים את המילה הראשונה והאחרונה מכותרת של כתבה בעיתון.
(עונות 1–2): שלב בו המשתתפים יושבים מלפני המסכים כאשר גבם מופנה אליהם, ומוקרנת מאחוריהם תמונה של חפץ כלשהו, שעליהם לזהותו על ידי רמזים.
ביקורת רבה הופנתה כלפי התוכנית, שבתחילה לא הצליחה להתרומם בטבלאות הרייטינג בישראל, מצד מבקרי הטלוויזיה והציבור הרחב.
חלק טענו ועדיין טוענים שהתוכנית אינה מתאימה לשידורי טלוויזיה, אלא משתייכת יותר לעולם הרדיו.
טענה זו לרוב מבוססת על הדמיון הקרוב בין "משחק מכור" לתוכנית הרדיו "יתוש בראש", ועל העובדה שרוב המשתתפים בתוכנית עבדו ועוד עובדים בתחנות הרדיו השונות.
כמו כן הופנתה אצבע מאשימה כלפי אופן הצגת התוכנית ובעיקר על כך שיוצריה אינם מנסים להסתיר את העובדה שהיא כתובה לחלוטין, ללא שמץ של אלתור.
ולמרות כל אלה, הצליחה התוכנית במשך הזמן לכבוש את טבלאות הרייטינג (בשנת 2005, לא היה שבוע שבו לא הופיעה התוכנית באחד משלושת המקומות הראשונים בטבלאות, בשבועות בהם שודרה) ואת אהדת הציבור הרחב.
התוכנית גיבשה לעצמה קהל מעריצים גדול, זאת ניתן לראות לפי כמות הפורומים באינטרנט המוקדשים לה ולפי כמות האנשים הבאים לשמש כקהל לתוכנית.
התוכנית קיבלה הרבה ביקורות טובות, בעיקר בעונתה השנייה, מצד מבקרי הטלוויזיה.
הם תיארו אותה כתוכנית שנונה, מצחיקה ומתאימה לקהל מבוגר ואינטליגנטי.
עוד הערכה ניתנת למשתתפים בתוכנית, הכותבים לעצמם חלק מהבדיחות המופיעות בזמן השידור.
בשבועות האחרונים של צילומי העונה הרביעית עברה התוכנית מספר אירועים; הראשונה הייתה בפברואר 2006, כשרון לוינטל (יו"ר "שינוי"), שהגיע להתארח בפינה "ישר בפנים", דרש מההפקה לא לשדר את הקטע בו הוא מצולם.
למרות שלא שידרו אותו, העלתה ההפקה את הקטע לאתר האינטרנט של התוכנית.
במרץ שידרה התוכנית את ספיישל בחירות 2006 שלה, בו התארחה עלמה זק.
פרק זה זכה לשיא הרייטינג לו זכתה התוכנית – 22%, מיקום שני בטבלה השבועית לאחר "ארץ נהדרת".
בתוכנית זו תסריט הצילומים דלף לרשת ממקור לא צפוי.
ב-3 באפריל 2006 שודר פרק הסיום של העונה, וב-10 באפריל שודר סרט מיוחד העוקב אחר צילומי "משחק מכור" – "משחק מלוכלך".
ב-14 במאי שודר פרק מיוחד ליום העצמאות, בהשתתפות אסי דיין, שוש עטרי, רועי לוי, גיל ריבה, להקת "שייגעצ" ושמעון פרס.
בחודש יולי 2006 הודיע גורי אלפי על פרישה מהשתתפות קבועה בתוכנית, וכי הוא ישתתף בעונה החמישית של התוכנית, שלא יצאה לפועל, כאורח בלבד.
בהמשך הודיע ליאור שליין על עזיבתו את ערוץ 2 לטובת הגשת תוכנית הלייט-נייט "הלילה עם ליאור שליין" בערוץ 10. בעקבות זאת, בנוסף על הריונה של עינב גלילי באותה תקופה, "משחק מכור" לבסוף לא שבה אל המסך.
ב-23 ביולי 2006, בעקבות מלחמת לבנון השנייה, החלה הפקת התוכנית לשדר מהדורה מיוחדת של "משחק מכור" הנקראת "רצועת הביטחון", ששודרה באופן מיוחד לאורך שלושת ימי השידור של זכיינית השידור "רשת".
עליית התוכנית היוותה חלק מגל תוכניות הסאטירה אשר עלו לאוויר באופן מיוחד בעקבות האירועים, ביניהן "מועדון לילה" ו"ארץ נהדרת" של "שידורי קשת".
את התוכניות הנחו עינב גלילי וליאור שליין, בעוד גורי אלפי, שכבר הודיע לפני-כן על פרישתו מהתוכנית, השתתף בקטעים השונים, לעיתים כאורח ולעיתים כפאנליסט.
שאר האורחים בתוכנית, בניגוד למתכונת הרגילה של "משחק מכור", לא השתתפו בדמות עצמם (כלומר כפאנילסטים), אלא שיחקו דמויות שונות, וניהלו שיחות הומוריסטיות עם צמד המנחים.
"רצועת הביטחון" הקדימה את העונה החמישית של "משחק מכור", שהייתה צפויה לעלות בנובמבר באותה שנה.
המתכונת החדשה זכתה לשלל ביקורות, חלקן חיוביות וחלקן שליליות, אך שמרה על נתוני רייטינג גבוהים מהצפוי, כאשר הובילה את טבלת המדרוג.
"עד הבחירות זה יעבור" ו"גב האומה"
בשנת 2009, לקראת הבחירות לכנסת השמונה עשרה, עלתה בערוץ 10 תוכנית פאנל בהנחיית ליאור שליין שנקראה "עד הבחירות זה יעבור".
התוכנית הייתה בעלת מתכונת דומה ל"משחק מכור" והשתתפו בה גורי אלפי ואורנה בנאי לצד פאנליסטים מתחלפים.
בשנת 2010 עלתה בערוץ 2 (רשת) התוכנית "מצב האומה" שהיוותה מעין המשך של שתי התוכניות הללו.
שליין המשיך כמנחה, אלפי ובנאי המשיכו כפנאליסטים ואבי כהן המשיך כעורך ראשי.
בעונה הרביעית הצטרפה גלילי לפאנל הקבוע, לאחר שהתארחה במספר תוכניות בעונות הקודמות.
בפברואר 2015 עברה התוכנית לערוץ 10, שם היא שודרה תחת השם "גב האומה".
ב-2019, עם המיזוג של רשת וערוץ עשר, עברה התוכנית לערוץ 13 וירדה מהאוויר ב-2020.
רשף לוי - השתתף בתוכנית במשך עונתה הראשונה, וכאורח בעונתה השנייה.
משחק מושלם הוא מושג בבייסבול המתאר מצב בו המגיש, או המגישים, לאורך כל המשחק בן 9 סיבובים לפחות, לא מאפשר לשחקני הקבוצה היריבה להגיע לבסיס.
דהיינו בכל המשחק לא היו חבטות מוצלחות, הליכות, שגיאות או כדור שפגע בחובט ומקנה לו אוטומטית את הבסיס הראשון.
27 חובטים עלו לחבוט, ו-27 חובטים נפסלו בידי המגיש.
מתחילת ליגת הבייסבול האמריקאית, לפני למעלה מ-130 שנים, נרשמו רק 24 מגישים שהגיעו למשחק מושלם, מתוכם 22 ב"עידן המודרני" מאז 1900. משחק מושלם מתרחש בממוצע רק אחת ל-6 שנים, והוא נחשב לאחד המאורעות הנדירים ביותר בבייסבול.
בכל המשחקים המושלמים זרק רק מגיש אחד לאורך כל המשחק.
כדי להגיע למשחק מושלם דרושה עבודת צוות ומשחק טוב משחקני השדה.
המשחק המושלם האחרון נרשם ב-28 ביוני 2023 כשדומינגו חרמן מהניו יורק יאנקיז הגיש נגד האוקלנד אתלטיקס.
בייסבול יפני, למרות שהוא ספורט חדש יחסית, הניב 15 משחקים מושלמים ב-50 השנים האחרונות, ממוצע של אחד לשלוש שנים.
ניו יורק יאנקיז - 4 משחקים מושלמים (ב-1956 על ידי דון לארסן, ב-1998 על ידי דייוויד וולס, ב-1999 על ידי דייוויד קון וב-2023 על ידי דומינגו חרמן)
קליבלנד אינדיאנס - 2 משחקים מושלמים (ב-1908 על ידי אדי ג'וס וב-1981 על ידי לן ברקר)
שיקגו וייט סוקס - 3 משחקים מושלמים (ב-1922 על ידי צ'ארלי רוברטסון, ב-2009 על ידי מרק ברלי וב-2012 על ידי פיליפ האמבר)
אריזונה דיאמונדבקס - משחק מושלם אחד (ב-2004 על ידי רנדי ג'ונסון)
בוסטון רד סוקס - משחק מושלם אחד (ב-1904 על ידי סיי יאנג, המשחק המושלם המאושר הראשון)
אוקלנד אתלטיקס - שני משחקים מושלמים (ב-1968 על ידי קאטפיש האנטר וב-2010 על ידי דאלס בריידן)
טקסס ריינג'רס - משחק מושלם אחד (ב-1994 על ידי קני רוג'רס)
לוס אנג'לס דודג'רס - משחק מושלם אחד (ב-1965 על ידי סנדי קופקס)
סינסינטי רדס - משחק מושלם אחד (ב-1988 על ידי טום בראונינג)
לוס אנג'לס איינג'לס מאנהיים - משחק מושלם אחד (ב-1984 על ידי מייק וויט)
פילדלפיה פיליז - שני משחקים מושלמים (ב-1964 על ידי ג'ים באנינג וב-2010 על ידי רוי האלאדיי)
מונטריאול אקספוז - משחק מושלם אחד (ב-1991 על ידי דניס מרטינז)
סן פרנסיסקו ג'איינטס - משחק מושלם אחד (ב-2012 על ידי מאט קיין)
סיאטל מארינרס - משחק מושלם אחד (ב-2012 על ידי פליקס הרננדז)
משחק ילדים הוא זיכיון סרטי אימה פופולריים, המורכב משבעה סרטי קולנוע, סדרת טלוויזיה וחוברות קומיקס.
הסרט הראשון בסדרה צולם ב-1988, והאחרון (סרט שלא קשור לסדרת הסרטים המקורית) ב-2019. ב-2021 יצאה סדרת הטלוויזיה "צ'אקי".
הדמות הראשית בסדרה היא צ'אקי, רוצח סדרתי שהעביר את נשמתו באמצעות קמע לבובה.
שלושת הסרטים הראשונים בסדרה שמרו על פן אימתי, בעוד הרביעי והחמישי נטו לכיוון קומדיה שחורה.
שמו של הרוצח צ'ארלס לי ריי לקוח משמותיהם של הרוצחים הידועים לשמצה צ'ארלס מנסון, לי הארווי אוסוואלד וג'יימס ארל ריי.
דמותו הבדיונית הפכה לאייקון ידוע משנות ה-80 והצטרפה לדמויות אימתיות מוכרות כג'ייסון וורהיס, פרדי קרוגר ומייקל מאיירס.
עד כה, מי שמגלם את דמותו של צ'אקי (למעט סרט הרימייק מ-2019 ) הוא השחקן האמריקאי בראד דוריף .
רוצח סדרתי ערמומי בשם צ'ארלס לי ריי נפצע באופן קשה מירי על ידי השוטר/בלש מייק נוריס.
לאחר מכן הוא הוא בורח מהמשטרה ופורץ לחנות צעצועים מקומית, שם הוא משתמש בכישוף וודו ומעביר את נשמתו לאחת מבובות "בחור טוב" (Good Guy doll) כניסיון שהתברר כמוצלח לחיות מחדש ולהמשיך לבצע פשעים.
למחרת, אנדי בארקלי בן ה-6 חוגג את יום הולדתו, ומבקש מאמו קרן שתקנה לו בובת "בחור טוב".
אמו, אישה קשת יום, משיגה את הבובה שרדופה על ידי צ'ארלס לי ריי מקבצן רחוב, ומכאן הצרות מתחילות בבית משפחת בארקלי.
הסרט מסתיים במותו של צ'אקי שנורה בליבו.
הסרט יצא לאקרנים ב-1988 בבימויו של טום הולנד ומככבים בו אלכס וינסנט כאנדי בארקלי, קתרין היקס כקרן בארקלי, כריס סרנדון כבלש מייק נוריס, דיינה מנוף כמגי פטרסון, טומי סוורדלו כג'ק סנטוס, ניל גיונטולי כאדי קאפוטו, ג'ק קולבין כדוקטור ארדמור ובראד דוריף כצ'ארלס לי ריי/קולו של צ'אקי.
שנתיים לאחר מאורעות הסרט הראשון, אנדי בארקלי בן ה-8 נשלח למשפחה אומנת, בעוד אמו עוברת טיפולים פסיכולוגיים.
בינתיים, במטרה להציל את מוניטין חברת "בחורים טובים", לקחו כמה מעובדי החברה בראשות המנכ"ל סוליבאן את שרידי הבובה שהייתה רדופה, הכינו אותה מחדש וכך היא קמה לתחייה ונרדפה מחדש על ידי רוחו של צ'ארלס לי ריי.
לאחר שצ'אקי מברר בעזרת העובדת הסוציאלית של אנדי היכן הוא גר (בשיחה טלפונית בה הוא מצליח לעבוד עליה כשהוא מתחזה לדוד של אנדי), הוא עושה דרכו לעבר בית הזוג סימפסון, שמגדלים באומנה את אנדי ואת הילדה קייל, במטרה להשלים את מזימתו.
לבסוף, צ'אקי מובס בכך שתוך כדי שנתקע במפעל ייצור בובות ה"בחור טוב", אורבים לו אנדי וקייל, ושופכים עליו חומר פלסטי מותך בטמפרטורה גבוהה במיוחד, ואחר כך גם תקעו בפיו צינורית עם לחץ אוויר דחוס שגורם לראשו להתנפח ולהתפוצץ למוות.
הסרט יצא לאקרנים ב-1990 בבימויו של ג'ון לאפיה ומככבים בו אלכס וינסנט כאנדי בארקלי, ג'ני אגוטר כג'ואן סימפסון, גריט גרהאם כפיל סימפסון, כריסטין אליס כקייל, גרייס זבריסקי כגרייס פול, גרג גרמן כמטסון, בת' גראנט כגברת קטלוול, פיטר האסקל כמר סאליבן ובראד דוריף כקולו של צ'אקי.
שמונה שנים לאחר מאורעות הסרט השני, מחדשים יצרני הבובה "בחור טוב" את ייצור בובות אלה, לאחר שנאמר שנגרם להם נזק תדמיתי בעקבות השמועות שמפוצו שנוצרה בובה קטלנית שלהם, וכן לאחר שבמפעל לא תוקן לאורך זמן רב הנזק שנוצר בעקבות מאורעות סוף הסרט השני.
כשמלגשת פינוי מנסה לפנות השאריות של מה שהיה צ'אקי בסרט השני, תוך כדי נראה נוזל אדום שהיה למעשה דמו של צ'אקי, מה שכנראה לא שמים אליו לב עובדי הפינוי שהיו שם.
בעקבות טפטוף החומר האדום בשוגג אל תוך מכונת הערבול של החומרי נוזל מותך לייצור הבובות, אז בטעות נוצרת בובה שגורמת לצ'אקי לחזור לחיים.
לאחר שצ'אקי עינה ורצח את מר סאליבן, מנהל המפעל והחברה "Playpal toys", צ'אקי מצליח לאתר את אנדי בארקלי בן ה-16 בפנימיה צבאית בשם קנט (Kent)- כשהוא עושה זאת ממחשב שהיה בשימוש של אותו סאליבן, שהצליח להשיג מידע אודות אנדי בארקלי.
צ'אקי שולח את עצמו בחבילה של בובות "בחור טוב" (Good Guy) לפנימייה, במטרה להשלים את מזימתו.
אולם במקום שאנדי יפתח את החבילה, פותח אותה ילד בשם רונלד טיילר.
טיילר הוא ילד צעיר (בערך בן 8) שגם כן נמצא בפנימייה.
כעת צ'אקי מנסה להשיג את גופו של טיילר (הוא מציג את עצמו בסרט בעיקר בשם משפחתו), מה שאנדי לא מוכן שיקרה.
לבסוף, צ'אקי מובס בכך שנפל אל תוך מאוורר תפעול גדול במתקן של מתחם לונה פארק -וגופו נקרע לגזרים, ובכך הוא נהרג במקום.
הסרט יצא לאקרנים ב-1991 בבימויו של ג'ק בנדר ומככבים בו ג'סטין וואלין כאנדי בארקלי, פרי ריבס כקריסטן דה סילבה, ג'רמי סילברס כרונלד טיילר, פיטר האסקל כמר סאליבן, דקין מת'יוז כקולונל קוקרן, טרוויס פיין כשלטון, דין ג'ייקובסון כהרולד, מת'יו ווקר כרב-סרן אליס, אנדרו רובינסון כסמל בוטניק ובראד דוריף כקולו של צ'אקי.
כלתו של צ'אקי (הידוע גם כמשחק ילדים 4) מתרחש כמה שנים לאחר הסרט השלישי.
טיפאני, בחורה צעירה בשנות ה-20 לחייה גונבת את גופתו המרוטשת של צ'אקי ומחזירה אותו לחיים.
היורש של צ'אקי (הידוע גם כמשחק ילדים 5) הוא סרט המשך לסרט הרביעי, אשר בסופו נולד לטיפאני וצ'אקי בן בשם גלן.
בעוד שטיפאני וצ'אקי מתים, גלן מגיע להוליווד ומחזיר את הוריו לחיים.
כעת הם רוצים להשתלט על גופה של ג'ניפר טילי (שחקנית מצליחה בהוליווד) ושל נהגה, סטן.
הם עשו לה "הריון וודו", שגורם לעובר להתפתח מהר, וכעבור מספר ימים ג'ניפר מגלה שהיא בהריון מלא ועומדת ללדת בכל רגע.
גלן, שנחרד ממעשיהם המחרידים של הוריו, שואל אותם לסיבה בגללה הם רוצחים.
צ'אקי עונה שזהו תחביב, והוא עושה זאת כדי להירגע.
לאחר דבריו, טיפאני מחליטה שהם צריכים להפסיק לרצוח אנשים, מכיוון שיש להם ילד, ושהם צריכים לחשוב על עתידם.
צ'אקי מתנגד לטיפאני, ומתחיל מסע רציחות מחודש בהוליווד.
הסרט יצא לאקרנים ב-2004 בבימויו ובהפקתו של דון מנציני ומככבים בו ג'ניפר טילי בתפקיד עצמה/קולה של טיפאני, רדמן בתפקיד עצמו, בילי בויד כגלן, ג'ון ווטרס כפיט פיטרס, האנה ספיריט כג'ואן, סטיב לאוטון כסטן ובראד דוריף כצ'ארלס לי ריי/קולו של צ'אקי.
הקללה של צ'אקי (הידוע גם כמשחק ילדים 6) הוא סרט האימה השישי בסדרת "משחק ילדים".
הסרט הוא סרט המשך ישיר לסרטים הקודמים, אלא שלא ידוע כמה זמן עבר בדיוק בין הסרט הקודם לנוכחי.
הסרט נכתב ובוים על ידי דון מנסיני, שיצר את דמותו של צ'אקי וחיבר את התסריטים לכל סרטי הסדרה עד כה.
בראד דוריף לוהק לתפקיד צ'אקי, ואילו פיונה דוריף לוהקה לתפקיד גיבורת הסרט.
לפני שצ'ארלס לי ריי הכניס את נשמתו לבובת צ'אקי, הוא חטף את שרה פרייס, אישה שבה היה מאוהב, אחרי שגילתה שהוא רצח את בעלה עקב קנאה.
כמה שנים לאחר אירועי הסרט הקודם, שרה מתאבדת באחוזתה מול עיניה של ביתה הצעירה, ניקה.
משפחתה של ניקה מגיעה לבקר באחוזה לצורך הלוויה.
באופן לא ידוע, נשמתו של צ'אקי מוכנסת לבובת "בחור טוב" של אליס, אחייניתה של ניקה.
צ'אקי מחליט להתנקם בשרה על ידי רציחת כל משפחת פרייס.
ניקה, היחידה שמודעת למעשה הזוועות מנסה לעצור אותו.
הסרט יצא לדי וי די ולבלו ריי ב-2013 בבימויו של דון מנסיני והשחקנים מייטלאנד מקונל, א מרטינז, וויל וויטווויץ', תיהר תרוביאק, אלי תטרין, קנדס סמית', פיונה דווריף וג'ניפר טילי.
הכת של צ'אקי (הידוע גם כמשחק ילדים 7 או הפולחן של צ'אקי) הוא סרט האימה השביעי בסדרה.
הסרט יצא לאקרנים בשנת 2017 ובוים על ידי דון מנסיני.
הסרט חוזר אל ניקה פירס, שבילתה ארבע שנים במוסד לחולי נפש לאחר שנרצחו בני משפחתה בעקבות פשע שלא ביצעה.
הפסיכיאטר שלה נותן לה בובת "בחור טוב" ככלי טיפולי.
זמן קצר לאחר מכן, שרשרת של רציחות מתרחשת סביב המקלט, מה שהופך את ניקה לחשוד כי רוחו של צ'אקי נמצאת בתוך הבובה העומדת מאחורי הפשעים.
בינתיים אנדי, הנקמה הישנה של צ'אקי והקורבן המקורי שלו, בא לעזרתה של ניקה, ועוסק בטיפאני, כלתו הקודמת של צ'אקי.
העלילה מתרכזת בקארן, אישה קשת-יום ואם חד הורית הנאבקת לפרנס את עצמה ואת בנה, אשר אנדי קונה לו עבור יום הולדתו בובה מפס הייצור של חברת הבובות "באדי", מבלי להיות מודעת לטבעה המרושע והאמתי של הבובה.
בשנת 2021 יצאה בערוץ SyFy סדרת טלוויזיה הממשיכה את עלילת הסרט השביעי, ומתעלמת מסרט האתחול מ-2019.
משחק מכור הוא סרט קומדיה משנת 2005 בבימויו של פטר סגל על פי תסריט של שלדון טורנר ובכיכובם של אדם סנדלר, כריס רוק וברט ריינולדס.
הסרט הוא רימייק לסרט שיצא ב-1974 באותו השם, בו כיכב ברט ריינולדס בתפקיד הראשי.
פול קרו (אדם סנדלר) הושעה מלשחק פוטבול לפני 5 שנים, בגלל שהיה חשוד במכירת משחק.
בתחילת הסרט רואים אותו גונב את האוטו של חברה שלו.
לאחר מכן מתחיל מרדף משטרתי וקרו גורם לתאונה במכוון.
כשהוא מגיע לכלא הוא חוטף מכות מאחד הסוהרים שמאיים עליו ואומר לו לא להסכים למה שמנהל הכלא יציע לו.
מנהל הכלא (ג'יימס קרומוול) מציע לו שיפור בתנאי הכלא, בתמורה לכך שיעזור באימון קבוצת הפוטבול החצי מקצוענית של הסוהרים.
בתחילה קרו אינו מסכים אך לאחר שכנועים ומבט על התנאים הגרועים של הכלא הוא מסכים.
קרו אומר למנהל הכלא שהדרך הכי טובה לאימון הקבוצה היא לקיים משחק אימון נגד קבוצה גרועה ולנצח אותה.
מנהל הכלא מטיל עליו להקים קבוצה של אסירים.
קרו פוגש את קרטייקר (כריס רוק), אחד האסירים בכלא, מתחבר איתו וביחד הם מנסים להקים קבוצת פוטבול.
בדרך הוא פוגש גם אסיר זקן בשם נייט סקרבורו (ברט ריינולדס) - שחקן פוטבול מעולה בעבר שמציע לו לאמן את הקבוצה ואסיר נוסף שנאסר כמעט לכל חייו בגלל שנתן אגרוף למנהל הכלא.
הם מתקשים מאוד להקים קבוצה.
הם פורצים למחשב של הסוהרים ומחפשים את האסירים הכי קשוחים והכי אלימים.
הם מצליחים להקים קבוצה מאוד קשוחה והסוהרים מתחילים להילחץ.
הם מורים לאחד האסירים, שפוט שלהם, לטפל בקרו.
הוא משאיר לקרו חומר נפץ בחדר אבל בטעות גורם למותו של קרטייקר.
לבסוף הם מגיעים למשחק (שמשודר בתקשורת) ולובשים את המדים שקרטייקר סידר להם.
בתחילת המשחק את האסירים רק מעניין להרביץ לסוהרים שלהם והסוהרים מובילים בנקודות.
אבל במחצית להפתעת כולם הם מגיעים למצב של שוויון.
מנהל הכלא ניגש לקרו ואומר לו שאם הוא לא גורם לאסירים להפסיד במשחק הוא ישב עוד 20 שנה בכלא על שיתוף פעולה ברציחת קרטייקר.
קרו מתחיל לשחק בכוונה גרוע בסוף יוצא מהמשחק והאסירים בדרך הבטוחה להפסד.
לאחר כמה זמן קרו קם ניגש לאסיר שנתן אגרוף למנהל הכלא ושאל אותו אם היה שווה להיות כל החיים בכלא בשביל אותו אגרוף.
האסיר עונה שכן וקרו חוזר למשחק.
בתחילה כל האסירים לא משתפים איתו פעולה.
כדי להוכיח להם את נאמנותו לקבוצה, הוא לוקח את הכדור ורץ כמעט חצי מגרש לאחר שאחד הסוהרים הוריד לו את הקסדה.
הוא קורא לאספה ומודה בפני כולם שהוא אכן מכר את המשחק לפני 5 שנים, שיחק בכוונה גרוע עכשיו ושהוא לא רוצה למכור עוד משחק.
הוא מבקש מכולם למחול לו.
כולם מסכימים ובסוף האסירים חוזרים למשחק ומנצחים בזכות קרו.
בסוף הסרט אותו סוהר שהרביץ לקרו בהתחלה ניגש אליו ואומר לו שהוא יעיד על זה שקרו לא היה מעורב ברצח קרטייקר.
לאחר המשחק, במהלך שיחה של מנהל בית הכלא והסוהר שהרביץ לקרו בהתחלה, שמים לב השניים שקרו הולך לכיוון שער האצטדיון כדי לברוח משם.
מנהל בית הכלא מורה על הסוהר לירות עליו.
בהתחלה הסוהר צעק אל קרו אך קרו לא הגיב.
האצבע של הסוהר כבר הייתה על ההדק ורגע לפני שירה התכופף לרגע קרו והרים את הכדור של המשחק, חזר ונתן אותו למנהל בית הכלא.
אדם סנדלר - פול קרו
ברט ריינולדס - נייט סקרבורו
ג'יימס קרומוול - רודולף הייזן
דייוויד פטריק קלי - אנגר
טרי קרוז - צ'יזבורגר "אדי"
סטיב ריביס - בילי ריינוואטר
ג'ואי דיאז - אנתוני "טוני הגדול" קוביאנקו
טרייסי מורגן - מיס טאקר
ויליאם פיכטנר - קפטן בריאן ק'נואר
קלוריס ליצ'מן - לינט גריי
בתורת המשחקים, משחק מיקוח או משחק מיקוח נאש (על-שם המתמטיקאי ג'ון פורבס נאש) הוא סוג של משחק שיתופי, המתייחס למצבים בהם שני שחקנים או יותר מנהלים משא ומתן וצריכים להגיע להסכמה בנוגע לאופן חלוקת הרווח, שיכול להיות מוצר או סכום כספי כלשהו.
כל שחקן במשחק מיקוח יעדיף להגיע להסכמה מאשר להימנע ממנה, ועליו לדאוג כי היא תשרת במידה המקסימלית את צרכיו.
דוגמאות למצב מסוג זה הן ועד עובדים המנהל משא ומתן עם מנהלי חברה בנוגע להעלאה בשכר, משא ומתן בין שתי קהילות בנוגע לחלוקת שטח משותף ומיקוח בין מוכר וקונה על מחירו של בית.
בכל אחד מהמקרים הללו הצדדים יכולים להשיג, מתוך הסכמה, מגוון של פתרונות, אך למשא ומתן ישנו פתרון גם אם הצדדים אינם מגיעים לעמק השווה.
ניתוחן של בעיות מיקוח מסוג זה מתבצעת על ידי חיפוש אחר פתרון שייצג את התועלת, בבחינת רווח, של כל צד.
בעיית מיקוח של שני שחקנים מוגדרת על ידי מרחב התוצאות השלם, המצוין באמצעות זוג סדור של אלמנטים , כאשר:
היא קבוצה סגורה, חסומה וקמורה, אשר מייצגת את כל נקודות ההסכמה האפשריות במשחק.
כל נקודה במרחב הווקטורי מייצגת הסכם אפשרי, כאשר .
כלומר, אם השחקנים יסכימו על הנקודה , השחקן הראשון יקבל תשלום של , והשחקן השני יקבל תשלום של .
היא נקודת אי-הסכמה או הסטטוס-קוו, המייצגת את התוצאה שתבחר במידה והמשא ומתן לא יצליח.
לדוגמה, אם כוכב קולנוע וחברת סרטים אינם מצליחים להגיע להסכם לגבי תנאי העסקתו של הכוכב בסרט חדש, אז כוכב הקולנוע לא יקבל את העבודה וחברת הסרטים לא תקבל את הכוכב.
פתרון לבעיית המיקוח הוא פונקציה המתאימה לכל בעיית מיקוח תוצאה יחידה, נקודה כלשהי ב-.
קיימים כמה סוגי פתרונות למשחק מיקוח, כאשר אלו נבדלים זה מזה בהנחות המגדירות את התנאים הרצויים לשם קבלת הסכמה בין השחקנים.
בהתייחס ליישומם של פתרונות משחקי מיקוח הרי שחלק מאלו תלויי סיטואציה, תרבות ונורמה.
במאמרים שפרסם בשנת 1950, העוסקים בתורת המיקוח, הציג ג'ון נאש מספר אקסיומות שצריך לקיים פתרון למשחק מיקוח.
אקסיומות אלו לטענתו תואמות הליך מיקוח סביר, שישיג עבור כל שחקן את הרווח המקסימלי.
בהצבת האקסיומות מתקבל פתרון יחיד לבעיית המיקוח.
סימטריה – במשחק סימטרי, הפתרון ייתן תשלום זהה לשני השחקנים.
משחק סימטרי הוא משחק בו הקבוצה היא סימטרית (כלומר אם מכילה את הנקודה , אזי היא מכילה גם את הנקודה ), ונקודה אי ההסכמה אף היא סימטרית (כלומר מתקבל בה אותו תשלום לשני השחקנים).
יעילות – הנקודה המתקבלת מן הפתרון עבור משחק מסוים תהיה יעילה.
נקודה יעילה היא נקודה שעבורה לא קיימת נקודה אחרת ב- המעניקה תשלום טוב יותר לאחד השחקנים, ואשר אינה פוגעת בתשלום של השחקן האחר.
באופן פורמלי, הנקודה היא יעילה אם לא קיימת ב- נקודה אחרת, , כך שמתקיים או , ואחד מן האי־שוויונים הוא אי-שוויון ממש.
תרשים ב' מתאר משחק מיקוח, ובו מודגשת קבוצת ההסכמים היעילים.
קווריאנטיות לטרנספורמציות אפיניות חיוביות – לכל משחק מיקוח ולכל שני וקטורים המקיימים מתקיים: .
אי תלות באפשרויות לא רלוונטיות – לכל משחק מיקוח ולכל תת-קבוצה המכילה את הפתרון , מתקיים: .
נאש הראה כי קיים פתרון יחיד המוגדר על משפחת כל משחקי המיקוח אשר מקיים את כלל האקסיומות שהוצגו לעיל, הוא פתרון נאש.
מבחינה גאומטרית, פתרון נאש הוא בהכרח נקודה שעבורה המלבן שהיא קודקודו הימני העליון, והנקודה היא קודקודו השמאלי התחתון, הוא בעל השטח המקסימלי.
העובדה שהקבוצה קבוצה קומפקטית מבטיחה שמקסימום אכן יתקבל בה, ואילו הקמירות של הקבוצה מבטיחה שזה הוא המקסימום היחיד.
בדומה לאקסיומות של נאש, ניתן לחשוב על דרישות אחרות שסביר שפתרון למשחק המיקוח יקיים.
עקרון הסבירות הפרטית – הפתרון טוב לשני השחקנים לפחות כמו נק' אי ההסכמה.
אי-תלות ביחידות מדידה – זהו מקרה פרטי של עקרון הקווריאנטיות תחת טרנספורמציות אפיניות.
נסמן: ועבור נק' כלשהי נסמן .
הומוגניות – זו תכונה חלשה יותר מאי-תלות ביחידות מדידה.
התכונה דורשת כי לכל משחק מיקוח ולכל קבוע יתקיים: .
סימטריה חזקה – דרישה חזקה מדרישת הסימטריה.
עיקרון זה אומר כי לכל משחק מיקוח, פתרון משחק המיקוח תחת שיקוף סביב הקו הוא שיקוף הפתרון סביב ציר זה.
דרישות אי תלות מוחלשות – אקסיומת האי-תלות באפשרויות לא רלוונטיות עוררה מחלוקת, ומאמרים מאוחרים יותר מזה של נאש ניסו להציע אלטרנטיבות שיחליפוה.
ניתן לחשוב על דרישות אי תלות מוחלשות, למשל אי-תלות רק בתוצאות לא סבירות מבחינת השחקנים, בתוצאות לא יעילות, או בתוצאות שגרועות יותר מהפתרון.
מונוטוניות – דרישה לכך שאם נוסיף תוצאות אפשריות למשחק, הפתרון עבור שני השחקנים יהווה שיפור.
עקרון מונוטוניות בנקודת אי ההסכמה, דורש שעבור נקודת אי הסכמה חדשה טובה יותר לשחקן אחד וגרועה יותר לאחר, הפתרון יהווה שיפור עבור השחקן הראשון.
רציפות – עיקרון זה דורש שלכל משחק מיקוח ולכל מספר ε קיימת δ, כך שאם נגדיל או נקטין את מרחב תוצאות המשחק בשטח הקטן מ-δ, פתרון המשחק לא ישתנה ביותר מ-ε.
בשנת 1975 הציגו אהוד קלעי ומאיר סמורודינסקי פתרון שונה מזה של נאש.
השניים החליפו את אקסיומת האי-תלות באפשרויות לא רלוונטיות של נאש בדרישת מונוטוניות.
החלפת האקסיומה הובילה לפתרון שונה.
כדי לתאר את הפתרון נסמן ב- את התשלום המקסימלי ששחקן 1 יכול לקבל במשחק, וב- את התשלום המקסימלי ששחקן 2 יכול לקבל.
בהתייחס למשתנים אלו, הפתרון יקיים .
פתרון שלא מקיים אף דרישה – נגדיר את הפונקציה כך: ניקח את פתרון נאש ואז ניקח ממוצע עם d ואם אפשר נוריד לשחקן הראשון שתיים אלא אם כן d משמאל לראשית הצירים או ראשית הצירים היא תוצאה אפשרית, ואז לא נוריד לשחקן הראשון שתיים.
הפתרון של המשחק הוא הגבול של הנקודות האלו.
הפתרון מוגדר היטב כיוון שזו סדרה מונוטונית בקבוצה קומפקטית ולכן תתכנס, והממוצע שייך לקבוצה כי היא קמורה.
פתרון זה מקיים רציפות, סימטריה חזקה, יעילות, קווריאנטיות תחת טרנספורמציות אפיניות חיוביות, סבירות פרטית, אי תלות באפשרויות גרועות ובלא סבירות ובלא יעילות, מונוטוניות בנקודת האי הסכמה.
פתרון שוויון הכוח היחסי הכללי – הפתרון מוגדר כך: הפתרון הוא הנקודה היעילה אשר בה שטח הנקודות הטובות מהנקודה, לשחקן הראשון, שהן גם סבירות פרטית, שווה לשטח הנקודות הטובות מהתוצאה לשחקן השני, שהן גם סבירות פרטית.
שטח קבוצות אלה מוגדר כי אלו קבוצות סגורות.
הנקודה המתקבלת היא יחידה: מאחר שהשטח גדל לטובת השחקן השני ככל שהנקודה היעילה יותר ימנית, ובהתחלה (הנקודה הכי שמאלית) כולו אצל השחקן הראשון, רק בנקודה אחת יתקיים השוויון.
הנקודה קיימת כי בנקודה הכי ימנית השטח כולו אצל השחקן השני.
פתרון זה מקיים רציפות, סימטריה חזקה, יעילות, קווריאנטיות תחת טרנספורמציות אפיניות חיוביות,
סבירות פרטית, אי תלות באפשרויות גרועות ובלא סבירות, מונוטוניות בנקודת האי הסכמה.
פתרון שוויון הכוח היחסי – הפתרון דומה לפתרון הקודם אך במקום להשוות את השטחים המדוברים בפתרון הקודם, הפתרון משווה שטחים אלו בחיתוך עם הקבוצה הקמורה שנוצרת מהנקודות היעילות ונקודת אי ההסכמה.
פתרון זה מוגדר היטב, מאותן סיבות, כמו הפתרון הקודם.
פתרונות דומים לזה ימצאו מלקיחת הקמור של הנקודות היעילות ונקודת אי ההסכמה עם קבוצת נקודות נוספת, כל עוד זו נקבעת לפי פרופורציות בין הנקודה היעילה הכי שמאלית ונקודת אי ההסכמה (לשחקן השני), ופרופורציות סימטריות בין הנקודה היעילה הכי ימנית ונקודת אי ההסכמה (לשחקן הראשון).
כלומר נוסיף קבוצות סימטריות במלבנים אלו לפי פרופורציות, וכל פתרון כזה שומר על כל התכונות.
סבירות פרטית, אי תלות באפשרויות גרועות ובלא סבירות ולא יעילות, מונוטוניות בנקודת האי הסכמה.
משחק מיקוח עם n שחקנים הוא זוג עבורו:
היא קבוצת כל התוצאות האפשריות בהתקיים משא ומתן מוצלח בין כל השחקנים.
היא נקודת אי-ההסכמה, המייצגת את התוצאה שתבחר במידה והמשא ומתן לא יצליח.
נסמן ב- את משפחת משחקי המיקוח עם n שחקנים.
פתרון הוא פונקציה המתאימה לכל משחק מיקוח נקודה .
נבחין כי נקודה ב- היא תוצאה (הסכם חלוקה) שכלל השחקנים הסכימו עליה יחדיו.
מודל המשחק לא לוקח בחשבון את האפשרות שחלק מהשחקנים יתאגדו לקואליציה (אלו הם משחקים בצורה קואליציונית).
יישום העקרונות לקיום פתרון נאש במשחק מיקוח רב משתתפים
כדי שיתקיים פתרון נאש עבור משחק מיקוח עם n שחקנים, יש להגדיר, באופן דומה למקרה של משחק מיקוח לשני שחקנים, את אותם העקרונות.
עקרון הסימטריה עבור משחק מיקוח רב משתתפים, יתקיים תחת התנאים הבאים:
נקודת אי ההסכמה היא סימטרית ().
לכל נקודה ולכל פרמוטציה של מתקיים:
הפתרון יקיים את עקרון הסימטריה אם לכל משחק סימטרי יתקיים
עקרונות היעילות, קווריאנטיות תחת טרנספורמציות אפיניות ו-אי תלות באפשרויות לא רלוונטיות זהים למקרה של משחק מיקוח עם 2 שחקנים.
פתרון נאש עבור משחק עם יותר משני שחקנים
בדומה למקרה עבור שני שחקנים, על משפחת המשחקים ניתן להגדיר פתרון אחד ויחיד המקיים את עקרונות נאש (סימטריה, יעילות, קווריאנטיות ואי-תלות), והפתרון הוא
כלומר, הוא הווקטור עבורו שטח המלבן (ה-n ממדי) הוא מקסימלי
פתרון מקיים את עקרון העקביות (consistency) אם לכל משחק מיקוח ולכל שני שחקנים שונים , הוא פתרון משחק המיקוח עם שני שחקנים המוגדר באופן הבא:
, – נקודת ההסכמה נגזרת מנקודת ההסכמה במשחק המקורי.
– קבוצת האפשרויות היא קבוצת כל האפשרויות שבהן השחקנים שאינם i ו-j מקבלים את המוצע להם לפי הפתרון .
תהי פרמוטציה על קבוצת השחקנים .
אזי משחק המיקוח מתקבל ממשחק המיקוח על ידי החלפת שמות השחקנים.
פתרון מקיים את עקרון האנונימיות (או לחלופין: עקרון אי תלות בשמות השחקנים) אם לכל משחק מיקוח ולכל פרמוטציה על קבוצת השחקנים, מתקיים:
הפתרון היחיד המוגדר על קבוצת המשחקים ומקיים את עקרונות היעילות, קווריאנטיות תחת טרנספורמציות אפיניות, יעילות ועקביות הוא פתרון נאש , כפי שהוגדר מקודם.
בתחום המשחקים השיתופיים ישנו נושא העוסק במשחקים בצורה קואליציונית.
משחק בצורה קואליציונית יכול להיות (או לא להיות) משחק מאוזן.
המשחק יקרא משחק מאוזן אם לכל אוסף קואליציות מאוזן ולכל וקטור מקדמים מאזנים של האוסף מתקיים:
משחק מאוזן הוא משחק אשר עונה על תנאי בונדרבה שפלי, לכן נוכל לתת ניסוח שקול למשפט זה – "הליבה של משחק איננה ריקה אם ורק אם המשחק הוא משחק מאוזן".
משחק בצורה קואליציונית מוגדר על ידי קבוצת שחקנים ופונקציה קואליציונית .
פונקציה זו "נותנת" רווח כלשהו לכל תת-קבוצה (קואליציה) של השחקנים.
כך לדוגמה, אם שחקנים 1,2,3 יתאגדו לקואליציה, הרווח המשותף שלהם במשחק יהיה .
בהמשך גם יצטרכו להחליט איך לחלק את הרווח ביניהם.
הסימון המקובל לקואליציה הוא .
לכל קואליציה , נגדיר וקטור , () באופן הבא: .
כלומר, וקטור החילה של הקואליציה הוא וקטור שהקואורדינאטה ה 'ית שלו היא 1 אם שחקן נמצא בקואליציה, ו 0 אחרת.
נתבונן באוסף קואליציות , המכיל קואליציות:.
נרצה לקבוע האם אוסף הוא אוסף מאוזן או לא.
אם קיים וקטור (באורך ) כך שיתקיים: (הכוונה ב היא הרכיב ה בווקטור ).
נאמר שהאוסף הוא אוסף מאוזן והווקטור הוא וקטור מקדמים מאזנים.
סכום זה הוא למעשה סכום של וקטורים, כאשר כל וקטור הוא כפל של הקבוע בווקטור החילה המתאים לקואליציה .
אם סכום הווקטורים (חיבור "רכיב-רכיב") מסתכם לווקטור נאמר שהאוסף הוא אוסף מאוזן והווקטור הוא וקטור מקדמים מאזנים.
לכל קואליציה נסמן את וקטור החילה שלה ב-.
נתבונן במטריצה (מספר העמודות הוא - כמספר השחקנים).
אם קיים וקטור (באורך ) כך ש
(מכפלת מטריצות) אזי נאמר שהווקטור הוא וקטור מקדמים מאזנים וגם נאמר על אוסף הקואליציות שהוא אוסף מאוזן.
נשים לב שמשני ההסברים נובע בקלות שכל חלוקה של מהווה אוסף מאוזן עם וקטור מקדמים מאזנים .
ניתן לראות במושג האוסף המאוזן הכללה של מושג החלוקה.
נניח שהשחקנים יכולים לחלק את זמנם בין הקואליציות השונות: כל שחקן יכול לקבוע איזה חלק מזמנו יקדיש לכל קואליציה שאליה הוא שייך.
למשל החלוקה מתאימה למצב שבו כל השחקנים מקדישים את מלוא זמנם לקואליציה .
ב"אוסף מאוזן" כל שחקן מקדיש מזמנו לכל קואליציה בה הוא נמצא את המקדם של קואליציה זו, ומשמעות העובדה שהסכום הנ"ל הוא 1 לכל שחקן היא שאף שחקן לא יעבוד "שעות נוספות" או "יתבטל".
אם במקום לדרוש , נדרוש רק אז נאמר שהוא וקטור מקדמים מאזנים חלש .
בהתאמה, נאמר שהאוסף הוא אוסף מאוזן חלש .
אוסף מאוזן של קואליציות יקרא מינימלי אם כל תת-אוסף שלו אינו מאוזן.
הוא מאוזן מינימלי, בעוד שהאוסף
מאוזן אך אינו מאוזן מינימלי.
במשפט בונדרבה-שפלי דורשים כי שהמשוואה
מסתבר שדי לדרוש שמשוואה זו תתקיים רק עבור אוספים מאוזנים מינימליים.
משפט זה נקרא משפט בונדרבה-שפלי החזק.
בתורת המשחקים, משחק מונוטוני מתאר משחק שיתופי בו שוויה של כל קואליציה עולה או נשאר ללא שינוי כאשר מתווספים אליה שחקנים נוספים.
משחק נקרא מונוטוני אם לכל שתי קואליציות ו-, , מתקיים:
מן ההגדרה משתמע שככל שקואליציה היא גדולה יותר, כך שוויה גדול יותר (או לפחות אינו קטן).
בפרט, מתקיים כי לכל קואליציה .
יהי משחק פשוט הנתון על ידי:
זהו משחק בו שוויה של כל קואליציה שאינה הוא '0', ורק כאשר כולם מתאגדים יחדיו שוויה הוא '1'.
בפרט, תנאי הגדרת המונוטוניות מתקיימים ולכן זהו משחק מונוטוני.
ניתן להראות שכל משחק שיתופי, בין אם הוא מונוטוני או לא, שקול אסטרטגית למשחק מונוטוני.
זאת לעומת משחקים סופר אדטיביים ששקולים מונוטונית רק למשחקים אחרים המקיימים את תכונות הסופר אדיטיביות.
לדוגמה, יהי משחק השקול אסטרטגית ל:
נראה כי אינו משחק מונוטוני.
ניקח למשל את הקואליציה {S={1,2,3,...,8, עבורה מתקיים , וניקח את הקואליציה N עבורה .
קיבלנו כי במשחק קיימת קואליציה S קטנה ממש מ-N כך ש: וזה כאמור מעיד כי המשחק אינו מונוטוני.
במשחקים שיתופיים, משפט שפלי-בונדרבה מגדיר קריטריון הכרחי ומספיק להיות ליבת המשחק קבוצה לא ריקה.
לפי המשפט, הליבה של משחק שיתופי אינה ריקה אם ורק אם הוא משחק מאוזן.
המושג של משחק מאוזן לחלוטין מרחיב את ההגדרה הזו.
עבור משחק בצורה קואליציונית ו- קבוצת שחקנים לא ריקה, תת-המשחק הוא משחק בצורה קואלציונית בו:
הפונקציה הקואלציונית היא כאשר היא מצומצמת לקואליציות המוכלות ב- .
המשחק נקרא המשחק המצומצם ל- .
משחק נקרא משחק מאוזן לחלוטין (totally balanced) אם הליבה של כל תת-משחק שלו אינה ריקה.
משחק הוא מאוזן לחלוטין אם ורק אם הוא משחק שוק.
משחק הוא מאוזן לחלוטין אם ורק אם הוא מינימום של מספר סופי של משחקים אדטיביים.
משחק כפול הוא סרט קולנוע מסוגת קומדיה ומתח, בבימויו של טוני גילרוי.
הסרט יצא לאקרנים ב-20 במרץ 2009. הדמויות הראשיות בסרט הן ריי קובאל (מגולם על ידי קלייב אוון), סוכן SIS, וקלייר סטנוויק (מגולמת על ידי ג'וליה רוברטס), סוכנת CIA.
לאחר שהם מנהלים רומן חטוף הם מחליטים להונות את סוכנויותיהם ולגנוב פריט יקר, ובנוסף כל אחד מהם מנסה להקדים את השני בגנבת החפץ.
רוברטס הייתה מועמדת לפרס גלובוס הזהב בקטגוריית שחקנית הקומדיה הטובה ביותר על תפקידה בסרט.
4 ביולי 2003. ריי קובל, סוכן MI6, פוגש את קלייר סטנוויק, סוכנת CIA, במסיבה לרגל יום העצמאות האמריקאי בקונסוליה האמריקאית בדובאי.
הוא לא מודע לזהותה ומנסה לפתות אותה.
קלייר מסממת אותו וגונבת ממנו מסמכים מסווגים.
שלוש שנים אחר כך ברומא.
ריי וקלייר נפגשים לראשונה מאז דובאי ומבלים כמה ימים יחד במלון מפואר.
הם מתכננים לעזוב את עבודתם הממשלתית לעבודה בתחום תחרותי מאוד במגזר הפרטי.
הם שוקלים להשתמש בכישוריהם במודיעין כדי להעשיר את עצמם.
לאחר שבחנו אפשרויות לאורך מספר חודשים, כולל חברות המתמודדות עם השוק בפיצה עם קרם כפול, הם מסתפקים בקוסמטיקה והיגיינה אישית.
איך הם יפנו את עמדותיהם לטובתם לא ברור אפילו להם, אך הם יהיו מוכנים כאשר ההזדמנות תציג את עצמה.
קלייר מקבלת עבודה במודיעין נגדי בחברת בורקט ורנדל (Burkett & Randle).
לאחר יותר משנה, ריי נכנס לתפקיד מודיעיני בחברת Equikrom, שם הוא ישמש כמגייס וקלייר כאחת מסוכניו.
מודע לכך שהמעביד החדש של ריי ירגל אחריו כדי להעריך את נאמנותו, הוא וקלייר מתרגלים תחילה כיצד הם יעמידו פנים שהם נפגשים בניו יורק לראשונה מאז דובאי ומדחיקים חלק ניכר מהדיאלוג של המפגש שלהם בפועל ברומא.
הם לא מודעים לכך שמעסיקיה של קלייר בבורקט ורנדל מרגלים אחריה ושומעים את החזרה הזו, שמפילה את הכיסוי שלה.
מנכ"ל בורקט ורנדל, האוורד טולי מחליט להשאיר את קלייר בתפקידה ולתפעל אותה בתחרות שלו עם החברה המתחרה, Equikrom.
קלייר וריי, העובדים כחפרפרת ומגייס, משחזרים שוב את הדיאלוג וכפי שצפו, המעסיק של ריי מקשיב ומשוכנע כי ריי נאמן.
לאורך השבועות שלאחר מכן, קלייר וריי נזהרים זה מזה.
שניהם מנוסים בריגול כפול ולמרות הקשר הרומנטי שלהם ותוכניות לברוח עם זהויות חדשות לאחר סיום המבצע, איש מהם אינו חופשי לחלוטין מחשדו של האחר.
טולי נואם בפני צוות המודיעין שלו, כולל קלייר, כשהוא מצייר את החברה שלו כחדשנית המגנה על עצמה מפני ריגול וגניבה.
הוא מדגיש כיצד המוצר החדש שלא הוכרז עדיין, הופך את הערנות לדחופה עוד יותר.
הוא ואחרים בארגון שלו שותלים מידע שהם מכירים שהיא וצוות המודיעין בחברת Equikrom יגנבו כשינסו להבין מהו אותו "פיתוח גדול".
קלייר מספקת עותק של הנאום הזה למנכ"ל Equikrom דיק גרסיק, אשר מתכנן לגנוב את כל מה שפיתחה חברת בורקט ורנדל.
צוותו, כולל ריי, מתמסרים לגניבת מידע ממשרדי בורקט ורנדל, שבמהלכם ריי מפתה את אחת מעובדות משרד הנסיעות של החברה והוא ועוד כמה אחרים מבקרים בקזינו באיי הבהאמה.
הודות למידע של ריי, קלייר מצליחה להראות גיבורה בפני מעסיקיה, ולתפוס את פעילות הריגול של Equikrom לאחר מעשה או למנוע אותם במידה מסוימת בבהאמה.
טולי בבורקט ורנדל מתיימר להתרשם, מודה לקלייר שהגנה בהצלחה על המוצר החדש של החברה והוא מגלה לה שמדובר בתרופה להתקרחות.
היא מודיעה לגארסיק בחברת Equikrom, שעוזב לישיבת בעלי מניות בלאס וגאס בציפייה שתשיג את הנוסחה הכימית והוא יודיע על ההתפתחות החדשה לבעלי מניותיו לפני שבורקט ורנדל יפרסמו את המידע.
ההתרגשות נבנית בצוות של Equikrom, המשתמש בקלייר כמקור העיקרי במשרדי יריבתם ומצליחים להשיג עותק של הנוסחה.
קלייר וריי מגיעים לשדה התעופה של ציריך, כל אחד מהם עם עותק של הנוסחה שהם מתכננים למכור לחברה שווייצרית תמורת 35 מיליון דולר.
במקביל, גרסיק אומר לבעלי מניותיו שהם נמצאים בשלבי בדיקה אחר מוצר שמרפא התקרחות.
הנוסחה, מכריזים השווייצרים בפני ריי וקלייר, היא לא מה שהם חושבים, אלא רק קרם לא מזיק.
הם בתורם מאוכזבים, אך מתרשמים מהאופן המושלם שעברו עליהם מניפולציות של החברות המתחרות.
כעת יש להם רק אחד את השני ובקבוק שמפניה שנשלח כתודה מטולי.
ג'וליה רוברטס - קלייר סטנוויק
קלייב אוון - ריי קובל
טום וילקינסון - האוורד טולי
פול ג'יאמטי - ריצ'רד גארסיק
דניס או'הר - דיוק מונהן
קטלין צ'אלפנט - פאם פרייל
תומאס מקארת'י - ג'ף באוור
ויין דובאל - נד גאסטון
קארי פרסטון - ברברה בופרד
"משחק ילדים" הוא סרט סלאשר אמריקאי משנת 1988. הסרט בוים על ידי טום הולנד ונכתב על ידי דון מנסיני.
בסרט מככבים כריס סרנדון ובראד דוריף, שהיו שניהם מועמדים בשנת 1975 לפרס אוסקר לשחקן המשנה הטוב ביותר (ולא זכו).
הסרט יצא לאקרנים ב-9 בנובמבר 1988 וזכה להצלחה מתונה.
בעודו נרדף על ידי מייק נוריס, צ'ארלס לי ריי, רוצח סדרתי הידוע בכינויו "החונק מחוף האגם", נורה ונפצע אנושות.
לפני מותו, צ'ארלס תופס מחסה בתוך חנות צעצועים, מוצא קופסאות של בובות "בחורים טובים" ומשתמש בטקס וודו כדי להעביר את נשמתו לאחת הבובות.
לאחר מכן מכה ברק את החנות והיא נשרפת עד היסוד.
מאוחר יותר באותו בוקר, אנדי בארקלי בן השש מספר לאמו האלמנה קארן בארקלי, כי הוא רוצה בובת בחורים טובים ליום הולדתו לאחר שצפה בפרסומת טלוויזיה.
מאחר שהיא לא יכולה להרשות לעצמה לשלם את המחיר המלא, קארן קונה בובה גנובה מרוכל ברחוב, זו הבובה אליה העביר צ'ארלס לי ריי את נשמתו.
באותו לילה, כשאנדי משחק עם הבובה (אשר הציג את עצמו כ"צ'אקי" באמצעות תכונה מדברת של הבובה), החברה של קארן, מגי פיטרסון, אשר שומרת על אנדי, נוזפת בו מכיוון שהדליק את חדשות הערב והניח את צ'אקי מול הטלוויזיה.
כאשר אנדי מנסה לספר למגי כי הוא לא הניח את צ'אקי מול הטלוויזיה, היא לא מאמינה לו.
מגי לאחר מכן מוכה בצורה אכזרית עם פטיש צעצוע ונופלת מחלון הדירה אל מותה.
זהותו של הרוצח נשארת מעורפלת.
אנדי, כאשר נחקר, טוען כי צ'אקי הרג את מגי, אבל בכל זאת הוא מגן על החלטתו של צ'אקי באומרו כי צ'אקי אמר לו כי "מגי הייתה כלבה אמיתית" וכי היא "קיבלה את מה שמגיע לה".
למחרת, אנדי, ככל הנראה על פי בקשה של צ'אקי, מבקר את ביתו של אדי קאפוטו, השותף של צ'ארלס לי ריי, אשר בגד בו והוביל אותו למותו.
הוא מתגנב לביתו של אדי ומפעיל את הגז של התנור.
אדי, בפאניקת הגנה עצמית, יורה באקדח שלו והבית מתפוצץ, ואדי מת.
הרשויות שמות את אנדי בבית חולים פסיכיאטרי לאחר שהוא נמצא סמוך לזירת הפשע.
קארן מאמינה שהבובה היא האשמה לאחר שהיא מבינה כי הסוללות שלו מעולם לא הוכנסו והיא מאיימת לזרוק אותו לתוך האח, אלא אם כן הוא יחשוף את עצמו בפניה.
צ'אקי מתעורר לחיים בידיה, נושך אותה ורץ אל מחוץ לדירה.
היא יוצרת קשר עם הבלש נוריס, שעכשיו חוקר את מותה של מגי.
אף על פי שהוא בהתחלה מפקפק בסיפור שלה, האיש שמכר לקארן את הבובה מאשר שהוא מצא אותה בחנות הצעצועים השרופה בה צ'ארלס לי ריי נהרג.
נוריס מאמין לסיפורה של קארן לאחר שהוא מותקף על ידי צ'אקי במכוניתו ושורד על ידי כך שהוא יורה בבובה.
צ'אקי נפגש עם ג'ון סימונסן (המכונה ד"ר מוות), מדריך הוודו שלו מן השנים האחרונות, ושואל מדוע פצע הירי שלו מדמם.
ג'ון, תחת עינויים באמצעות בובת וודו, מודיע לו שהגוף שלו הופך אט אט לאנושי ושהוא בקרוב יהיה לכוד בגוף אם הוא לא יעביר את נשמתו אל תוך גופו של האדם הראשון שהוא חשף את עצמו בפניו, כלומר אנדי.
לאחר דבריו, צ'אקי דוקר את בובת הוודו בחזה ועוזב את ג'ון למות.
קארן והבלש נוריס, בעקבות הפניות מקובץ תיק המקרה של צ'ארלס לי ריי, מוצאים את ג'ון בעודו שוכב גוסס ומקבלים הנחיות איך להרוג את צ'אקי; אף על פי שצ'אקי הוא בובה, לבו אנושי במלואו ופגיע לפגיעה קטלנית.
אנדי בורח מבית החולים הפסיכיאטרי וצ'אקי הורג באכזריות את הרופא הראשי, ד"ר ארדמור, בתהליך.
השלטונות מאמינים כי אנדי הרג את הרופא כשברח.
מייק וקארן ממהרים בחזרה לדירה בתקווה שאנדי שם.
צ'אקי מגיע לדירה שבה אנדי ומכה אותו עם מחבט בייסבול כדי לגנוב את נשמתו.
לאחר מאבק ממושך, צ'אקי נזרק לתוך האח על ידי קארן ומועלה באש על ידי אנדי לאחר שהוא זורק את הגפרור לתוך האח.
אנדי וקארן, חושבים שצ'אקי מת, הולכים לעזור למייק נוריס הפצוע.
אחרי שאנדי לוקח את ערכת העזרה הראשונה מתחת לכיור, הוא מגלה שצ'אקי נעלם.
מאוד שרוף אבל בחיים, צ'אקי רודף אחרי אנדי וקארן, אשר מבצרים את עצמם בחדר השינה; קארן יורה בו כמה פעמים, מפספסת את ליבו, אבל מפזרת את ראשו, זרועו ורגלו במסדרון.
אחרי שהשותף של נוריס, ג'ק סנטוס, מגיע, חלקי הבובות המפוזרים מנסים לתקוף תחת הוראותיו של ראשו הכרות והצורח של צ'אקי.
קארן, זוכרת את המילים האחרונות של ג'ון, אומרת למייק לירות בלב של צ'אקי.
נוריס עושה זאת ופוגע ישירות בלב של צ'אקי.
אמבולנס מגיע לקחת את מייק לבית החולים.
קארן וג'ק עוזרים למייק לצאת מהדלת, אבל אנדי נשאר ומסתכל על השרידים של צ'אקי.
קארן חוזרת ומובילה את אנדי מהחדר ומכבה את האורות.
אנדי פונה להביט בצ'אקי בפעם האחרונה לפני שהוא עוזב.
קת'רין הייקס - קארן בארקלי
כריס סרנדון - הבלש מייק נוריס
אלכס וינסנט - אנדי בארקלי
בראד דוריף - צ'ארלס לי ריי/צ'אקי (קול)
דינה מנוף - מגי פיטרסון
טומי סוורדלו - ג'ק סנטוס
ג'ק קולבין - ד"ר ארדמור
הפסקול של משחק ילדים שוחרר בארצות הברית בפעם הראשונה ב-28 באוקטובר 2009.
פסקול הסרט יצא לאור רק בצרפת בשנת 1989 עם לקטים שונים.
'משחק ילדים' הותאם לשני קומיקסים:
"חדשנות לאור" פרסמה סדרת מיני בתחילת 2009.
באביב 2007, סדרת קומיקס שתיארה את צ'אקי שוחרר על ידי "Devil's Due Publishing".
הסדרה נכתבה על ידי בריאן פולידו, היוצר של "ארני הרשע" ו"ליידי מוות".
בראיון ספטמבר 2008, דון מנסיני ודייוויד קירשנר דיברו על אתחול מחדש של הסדרה שתכתב ותבוים על ידי מנסיני, אף על פי ששום דבר לא רשמי עדיין.
הם תיארו את בחירתם לחידוש מאשר לסרט המשך כתגובת הרצון של המעריצים, אשר "רוצים לראות סרט מפחיד של צ'אקי שוב" ו"רוצים לחזור בחזרה לאימה מאשר לקומדיה שחורה".
הם ציינו שאם החידוש היה נעשה, הם היו רוצים שבראד דוריף ישחזר את תפקידו כצ'אקי, כי "אף אחד לא יכול להתאים לתפקיד כמו שהוא יכול".
זמן לא רב לאחר מכן, בראד דוריף אישר כי הוא ישחזר את תפקידו בחידוש.
ב-17 בינואר 2010, Horrorbid.com דיווח כי יוניברסל נתן אור ירוק לחידוש וכי הפקה כבר החלה.
הסרט יצא בפועל ב-2012 יש לווידאו כסרט המשך שנקרא "קללתו של צ'אקי".
בשנת 2017 יצא סרט חדש מהסדרה "משחק ילדים 7".
ב 21 ביוני 2019 יצא סרט חדש המבוסס על אותו סרט.
משחק מזל הוא משחק שתוצאותיו מושפעות במידה רבה על ידי אמצעי המדמה אקראיות.
אמצעים נפוצים ליישום אקראיות כוללים קוביות, קלפי משחק, רולטה ועוד.
כל משחק מזל שבו מעורב ערך כספי כלשהו נקרא משחק הימורים.
יסוד המזל מוסיף מתח ועניין למשחק ומשחרר מאחריות לכישלון.
עם זאת, חלק ממשחקי המזל יכולים לכלול גם מידה מסוימת של מיומנות.
הדבר נכון כאשר יש צורך שהשחקן יזום החלטות על בסיס מהלכים קודמים, כמו למשל במשחקי הקלפים פוקר ובלק ג'ק.
ואולם, המצב שונה במשחקים הדומים לרולטה, שם השחקן יכול לבחור רק בסכום ההימור, ובדבר עליו הוא רוצה להמר.
במשחקים כאלה אין צורך בכישורים כלשהם, ולכן הם מתבססים במידה רבה יותר על מזל בלבד.
המזל מאפשר מצבים בהם שחקנים "חלשים" יכולים לגבור על שחקנים "חזקים" יותר, וכך לצבור חוויות חיוביות של הצלחה.
משחק לחימה הוא סוג של משחק וידאו בו מתנהלים קרבות בזה אחר זה - בדרך כלל דו-קרבות של אמנויות לחימה.
סוגה זו היא פופולרית ומשחקים רבים נוצרו ועדיין נוצרים בה.
משחקים אלו כוללים מספר מצבי-משחק ומאגר דמויות אשר ממנו רשאי השחקן לבחור דמות איתה ישחק ולעיתים אף להחליפה בדמות שונה במקרה שהפסיד ולהמשיך איתה את המשחק.
על-מנת להביא את הדמות שמולו למצב של הפסד יש מספר דרכים כשהעיקרית היא ריקונו של מד-האנרגיה שלה.
ריקון זה מוביל אותה לנוק אאוט ולניצחון של הדמות השנייה.
במצב שהזמן תם הניצחון יהי של הדמות שלה יותר אנרגיה.
דרך די נפוצה להביא את היריב למצב של הפסד היא הוצאתו מן הזירה.
גם אם אחת הדמויות נפלה מן הזירה בשוגג הדבר נחשב.
ישנם מצבי-משחק המופיעים פעמים רבות במשחקי-לחימה, להלן:
.Vs - מאפשר משחק לשניים.
המצב דורש שני שחקנים מלבד מקרים בהם בוחר השחקן, מלבד הדמות שלו, גם את הדמות בה ישתמש המחשב.
Survival - בנוי על קרבות בני סיבוב אחד כל אחד.
במצב-משחק זה אין השחקן עובר לקרב הבא עם מד-אנרגיה מלא עד הסוף אלא עם מד-אנרגיה המכיל את כמות האנרגיה שנותרה לו בקרב הקודם.
מה שכן נהוגה להיווסף מעט אנרגיה למד באופן אוטומטי.
השחקן יכול להיווכח כמה ניצחונות בדיוק הוא השיג.
אפשרות הניתנת לשחקן במקרים רבים היא להיווסף לרשימה של אלו שקבעו הכי הרבה ניצחונות.
Time - הזמן נמדד לאורך הקרבות כולם.
כמו במצב ה"הישרדות" יכול השחקן, במקרים רבים, להיכנס לרשימה.
הפעם הרשימה מתבססת על אלו שסיימו מצב-משחק זה בזמן הקצר ביותר.
Arcade - במצב-משחק זה נהוג להעניק לשחקן דמות חדשה למאגר לאחר שסיים אותו.
ישנם מקרים שמצב-משחק זה אינו קיים ואת הדמויות הנוספות עליו להשיג במצב ה"סיפור".
זהו מצב-משחק נפוץ ביותר בז'אנר זה.
Story - מציג את סיפורה של הדמות שבחר השחקן.
Practice - מאפשר לשחקן להתאמן בנוחיות.
במצב-משחק זה יריבו של המשחק אינו יכול להתקיפו.
ישנם מקרים שהשחקן יכול לבחור כי יריבו יבצע תנועה כלשהי ללא הרף או לעשותו חסין מפגיעות.
ב"טקן 3" ניתן לנהל קרב ללא הכרעה במצב האימון ואף לצפות בהילוכים חוזרים בלחיצת-כפתור.
Team Battle - השחקן בוחר מספר דמויות שילחמו נגד מספר דמויות.
Watch - השחקן בוחר דמויות אשר ילחמו זו מול זו כאשר הקרב מתנהל באופן עצמאי.
מד זה, המופיע לרוב מעל הדמויות ובמאוזן, מראה כמה נפגעו הדמויות.
במקרים רבים יכולות הדמויות לעבור צדדים תוך-כדי הקרב.
לשם כך מצורפים שמות הדמויות למד זה.
כמות האנרגיה אשר מאבדת דמות בכל פעם תלויה בעוצמת הפגיעה.
לכל דמות ישנם צעדים שונים אשר חזקים יותר ופחות.
צעד יעיל מאוד הוא צעד הלפיתה אשר יתרונו הוא שאין אפשרות להגן מפניו.
אולם לצעד זה גם חיסרון: על הדמות להיות קרובה לדמות השנייה כדי לבצע צעד זה והוא אינו יעיל מרחוק.
לעיתים, מלבד שם הדמות, מלווה למד זה גם תמונתה.
יכול לקרות כי שני מדי-האנרגיה יתרוקנו יחדיו.
זהו "נוקאאוט כפול" המהווה שוויון.
אין זה קורה ע"פ רוב.
הדמויות במשחקים אלו יכולות להשתמש בכלי נשק, הן יכולות להיות בעלות כוחות-על והן יכולות להיות בני-אדם רגילים.
ישנם מקרים שבהם כל הדמויות הן בעלי חיים, רובוטים (למשל, משחק המכות One Must Fall 2097) וכו'.
מה שכן לעיתים רוב הדמויות בהן יכול להשתמש השחקן אינן אלו המופיעות לפניו במאגר כבר מלכתחילה.
דמויות נוספות נוכחות במשחק זה ועליו להשיג אותן.
לעיתים מופיעות תמונותיהן במאגר אך אין אפשרות לבחור אותן עד שלב ההשגה.
ישנם מקרים שבהם מאגר-הדמויות מצומצם למדי טרם הושגו הדמויות הנוספות.
בדרך כלל, במשחקים כאלה לדמויות יש מהלכי מכות בסיסיים, אותם הם חולקים עם שאר הדמויות, כגון אגרופים, בעיטות, קפיצות וכדומה.
ישנן דמויות שבגלל מבנה גופן הן בעלות מהלכים בסיסיים שונים (למשל: דאלסים בסטריט פייטר 2 יכול למתוח את איבריו באגרופים ובעיטות ובכך להכות ביריב מבלי להתקרב אליו).
בדרך כלל, מהלכים אלה קטלניים יותר מהמהלכים הרגילים.
בשביל לבצע את המהלכים המיוחדים יש להקיש על צירוף מקשים ולהניע את הג'ויסטיק בו-זמנית (במקרה שבו השליטה לא נעשית דרך המקלדת, כגון במשחק ארקייד), כאשר כל מהלך מיוחד מופעל על ידי צירוף שונה (למשל: הצלצל של סקורפיון מופעל על ידי קדימה-קדימה-אגרוף-נמוך).
בדרך כלל, על השחקן לגלות בעצמו כיצד לבצע את המהלכים המיוחדים, אך רשימות הצירופים הדרושים לביצוע כל מהלך מופצות באינטרנט (בדרך כלל, באופן לא רשמי).
במספר משחקים, כאשר הידוע שבהם הוא מורטל קומבט, ישנם מהלכי סיום.
מהלכים אלה מבוצעים אחרי שהקרב הסתיים והיריב הובס, ובדרך כלל מראים חיסול אלים של המפסיד בידי המנצח.
ביצוע מהלכים אלה מעניק נקודות בונוס לניקוד של השחקן.
כמו במהלכים המיוחדים, גם מהלכים אלה דורשים צירוף מורכב של מקשים שעל השחקן לגלות בעצמו (או למצוא את התשובה באינטרנט).
משחקי המכות החלו בשנות ה-70 של המאה ה-20 כמשחקי וידאו על מכונות גדולות במרכזי ארקייד של משחקי וידאו.